১৯৩০ ফিফা বিশ্বকাপ
১৯৩০ ফিফা বিশ্বকাপ ছিল প্রথম অনুষ্ঠিত কোন ফুটবল বিশ্বকাপ। জুলাই ১৩ থেকে জুলাই ৩০ পর্যন্ত এটি উরুগুয়েতে অনুষ্ঠিত হয়। ফিফা ১৯২৯ সালের বার্সেলোনা সেমিনারে উরুগুয়েকে বিশ্বকাপ আয়োজনের দায়িত্ব দেয় কেননা সেবছর উরুগুয়ের স্বাধীনতার শতবর্ষে পা দিয়েছিল এবং উরুগুয়ে ফুটবল দল সফল ভাবে ১৯২৮ গ্রীষ্ম অলিম্পিকে ফুটবল শিরোপা জিতেছিল।
২০১০ ফিফা বিশ্বকাপ ফাইনাল
২০১০ ফিফা বিশ্বকাপের ফাইনাল অনুষ্ঠিত হয়েছে ১১ জুলাই, জোহানেসবার্গের সকার সিটি স্টেডিয়ামে। এই খেলায় স্পেন, নেদারল্যান্ডসকে ১–০ গোলে পরাজিত করে। স্পেনের পক্ষে জয়সূচক গোলটি করেন আন্দ্রেজ ইনিয়েস্তা। এর মাধ্যমেই স্পেন তাদের প্রথম বিশ্বকাপ শিরোপা জয় করে।